Tipificació i classes d'infraccions
Competència per a imposar les sancions
Comís dels elements de joc i dels beneficis il·licíts
Infraccions comeses pels jugadors i els visitants
Suspensió del procediment sancionador en cas d'infraccions penals
Inspecció de les activitats relacionades amb el joc
Disposició addicional 1 - Disposició addicional 4
Tenen la consideració de faltes molt greus les infraccions següents:
a) Organitzar, gestionar o explotar un joc sense tenir-ne les autoritzacions ni els documents exigits per aquesta Llei i pels reglaments específics o incomplint els requisits i les condicions que aquests estableixen, i també organitzar, gestionar o explotar un joc en locals o recintes no autoritzats, inclosos els espais públics, o fer-ho persones no autoritzades.
b) Fer activitats de joc autoritzades o explotar elements de joc autoritzats sense haver satisfet la taxa corresponent, utilitzar aquesta per fer una activitat o explotar uns elements diferents dels que li corresponen, o realitzar l'activitat del joc sense haver satisfet la resta de tributs que la graven.
c) Incomplir les mesures cautelars adoptades per l'Administració en els procediments sancionadors.
d) No portar els fulls o els llibres de control i de comptabilitat de cada joc determinats pel reglament respectiu.
e) Utilitzar màquines o elements de joc no homologats o no autoritzats prèviament per l'organisme competent i alterar o modificar totalment o parcialment els elements de joc.
f) Importar, fabricar, distribuir, vendre, instal·lar o explotar, de la manera que sigui, màquines o elements de joc destinats a ésser utilitzats en el territori de Catalunya que no hagin estat inscrits prèviament en el registre de models, que hi siguin inscrits en una altra forma o que corresponguin a inscripcions cancel·lades, o acomplir les dites activitats una persona altra que l'autoritzada.
g) Autoritzar o permetre als menors d'edat o a persones subjectes a prohibició l'entrada a locals on la tinguin prohibida o la pràctica de jocs de sort, d'envit o d'atzar.
h) Utilitzar documents i aportar dades no conformes a la realitat per obtenir permisos o autoritzacions i, els titulars d'autoritzacions administratives, expedir documents o aportar dades no conformes a la realitat.
i) Admetre apostes o concedir premis que excedeixin els màxims establerts.
j) Negar-se a mostrar als agents de l'autoritat la documentació de les màquines o a obrir i presentar-los els elements de joc i no facilitar-los la col·laboració deguda, en els termes establerts per aquesta Llei.
k) Associar-se amb altres persones per fomentar la pràctica dels jocs de sort, d'envit o d'atzar al marge de les normes establertes o de les autoritzacions concedides.
l) Tolerar, els directius i els empleats de les empreses dedicades al joc, qualsevol activitat il·lícita o il·legal, sens perjudici de les responsabilitats que derivin d'aquesta activitat.
m) Atorgar préstecs no autoritzats pel reglament respectiu als jugadors o apostants en els llocs on es practiquen jocs autoritzats i, els titulars de les autoritzacions, permetre a tercers d'atorgar-ne.
n) Modificar unilateralment o incomplir qualsevol de les condicions en funció de les quals han estat concedides les autoritzacions preceptives o específiques.
o) Fomentar i practicar jocs o apostes al marge de les autoritzacions concedides o de les normes establertes.
p) Reduir per sota del límit establert pels reglaments específics el capital de les societats o les fiances de les empreses dedicades al joc o transferir accions o participacions sense l'autorització pertinent.
q) Exercir coacció o intimidació sobre els jugadors, en cas de protesta o reclamació.
r) Manipular els jocs en perjudici dels jugadors, dels apostants o del tresor de la Generalitat.
s) No pagar, totalment o parcialment, els premis o les quantitats guanyats pels apostants.
t) Vendre a un preu diferent de l'autoritzat els cartons del joc del bingo, les butlletes, els bitllets de les rifes o qualsevol altre títol semblant.
u) Participar com a jugador, directament o per mitjà de tercers, en jocs i apostes organitzats, gestionats o explotats per empreses de les quals s'és empleat, directiu, accionista o partícip.
v) Instal·lar o explotar materials o sales de joc, directament o per mitjà de tercers, en un nombre que excedeixi l'autoritzat.
En aquest cas, la infracció és imputable a totes les persones que han intervingut en la instal·lació o en l'explotació.
w) Tenir material de joc en llocs no autoritzats.
y) Cedir, per qualsevol títol, autoritzacions per a l'explotació o la pràctica de jocs incomplint les condicions i els requisits fixats per la normativa vigent.
z) Gestionar i explotar jocs mitjançant activitats monopolistes.
Les empreses que fan activitats relacionades amb el joc han de constituir fiances, en els termes i amb les quanties establertes per reglament, que resten afectes a les responsabilitats econòmiques i al compliment de les obligacions que deriven del règim sancionador establert per aquesta Llei i, en general, al compliment de les obligacions derivades en cada cas de la normativa específica.
Les fiances també responen dels deutes derivats de la tributació sobre el joc, que les empreses tinguin amb l'Administració tributària de la Generalitat de Catalunya.
-2 Les obligacions a què fa referència l'apartat 1 s'han de fer efectives d'ofici contra les fiances dipositades, un cop transcorregut el període voluntari de pagament.
L'Administració té preferència pel que fa a l'import de les fiances sobre qualsevol altre creditor.
-3 Un cop executada una fiança, la persona o l'entitat que l'ha constituïda disposa del termini fixat per reglament per a reposar-la íntegrament; si no ho fa, se suspèn l'autorització corresponent fins que la fiança no ha estat totalment reposada.
Si la fiança s'executa per deutes tributaris de la persona o l'entitat que l'ha constituïda, se suspèn l'autorització corresponent fins que no s'acrediti que s'ha extingit el deute tributari o que s'ha acordat l'ajornament o el fraccionament del pagament, en els termes de l'article 59 i concordants de la Llei de l'Estat 58/2003, del 17 de desembre, general tributària.
-4 Si una fiança és insuficient per a satisfer les obligacions que s'hagin de fer efectives, s'ha d'iniciar el cobrament per via de constrenyiment de la part del deute pendent.
-5 Les fiances s'extingeixen si desapareixen les causes que n'han motivat la constitució, si no hi ha responsabilitats pendents o si ha transcorregut el termini màxim de prescripció d'aquestes responsabilitats, en els quals casos han d'ésser retornades, després d'haver-ne fet la la liquidació, si escau.